ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 149.06 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 149.06 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.80 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785686
பிரதமர் அலுவலகம்
தமிழ்நாட்டில் நிகழ்ந்த பேருந்து விபத்தில் உயிரிழந்தோருக்கு பிரதமர் இரங்கல்
தமிழ்நாட்டின் திருப்பூர் மாவட்டத்தில் நிகழ்ந்த பேருந்து விபத்தில் உயிரிழந்தோருக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
“தமிழ்நாட்டின் திருப்பூர் மாவட்டத்தில் நிகழ்ந்த பேருந்து விபத்தை அறிந்து மிகவும் வேதனை அடைந்தேன். இந்த துயரமான தருணத்தில், பாதிக்கப்பட்டவர்களின் குடும்பத்தினருக்காக நான் பிரார்த்திக்கிறேன். காயமடைந்தவர்கள் விரைவில் குணமடைவார்கள் என நம்புகிறேன்” என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
நாளொன்றுக்கு 10 லட்சம் பேருக்கு 140 பரிசோதனைகளை மேற்கொள்ள உலக சுகாதார நிறுவனம் அறிவுறுத்தல்
இந்தியாவில் 22 மாநிலங்கள் / யூனியன் பிரதேசங்களில் ஏற்கனவே 140-க்கும் மேற்பட்ட சோதனைகள் நடத்தப்படுகின்றன
10 லட்சத்திற்கு நடத்தப்படும் பரிசோதனைகளின் எண்ணிக்கை 8994 -ஐக் கடக்கிறது
“கொவிட்-19-ஐ கருத்தில் கொண்டு பொது சுகாதாரம் மற்றும் சமுதாய நடவடிக்கைகளுக்கு ஏற்ப பொது சுகாதார அளவுகோலை சரி செய்தல்” என்ற தலைப்பிலான நெறிமுறை அறிவிக்கையை உலக சுகாதார நிறுவனம் வெளியிட்டுள்ளது. இதில் கொவிட்-19 தொற்றைக் கண்காணிப்பது மற்றும் பரிசோதிப்பது தொடர்பாக விளக்கும் போது, 10 லட்சம் மக்கள் தொகைக்கு நாளொன்றுக்கு 140 பரிசோதனைகளை, ஒரு நாடு நடத்த வேண்டும் என்று அறிவுறுத்தி உள்ளது.
இந்தியாவில் மத்திய அரசு மற்றும் மாநிலங்கள் / யூனியன் பிரதேசங்களில் ஒருங்கிணைந்த நடவடிக்கைகளால், நம் நாட்டில் உள்ள 22 மாநிலங்கள் / யூனியன் பிரதேசங்களில், நாளொன்றுக்கு 10 லட்சம் மக்கள் தொகைக்கு 140 மற்றும் அதற்கு அதிகமான பரிசோதனைகள் நடத்தப்பட்டு வருகின்றன என்பது குறிப்பிடத்தக்கது. அதாவது உலக சுகாதார நிறுவனம் அறிவுறுத்தியுள்ள எண்ணிக்கைக்கும் அதிகமான பரிசோதனைகளை இந்தியா மேற்கொண்டு வருகிறது.
இந்தியாவில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளதால், கொவிட்-19 பரிசோதனைகளின் எண்ணிக்கையும் அதிகரித்துள்ளது. இதன் காரணமாக அரசு ஆய்வகங்கள் 865, தனியார் ஆய்வகங்கள் 358 என மொத்த ஆய்வகங்களின் எண்ணிக்கை 1223 ஆக உயர்ந்துள்ளது. இதன் விவரங்கள்:
· உடனடி RT PCR அடிப்படையிலான பரிசோதனை ஆய்வகங்கள் : 633 
· TrueNat அடிப்படையிலான பரிசோதனை ஆய்வகங்கள் : 491 
· CBNAAT அடிப்படையிலான பரிசோதனை ஆய்வகங்கள் : 99 
இந்தியாவில் உள்ள ஆய்வகங்களின் எண்ணிக்கை, இந்த ஆண்டு ஜனவரியில் ஒரு ஆய்வகமாக இருந்தது, மார்ச் மாதத்தில் 121 ஆக அதிகரித்து, இன்று 1223 ஆகக் கூடியுள்ளது.
நாள்தோறும் நடைபெறும் மருத்துவப் பரிசோதனைகளின் எண்ணிக்கையும் இந்தியாவில் அதிகரித்து வருகிறது. கடந்த 24 மணி நேரத்தில் 3,20,161 மாதிரிகள் பரிசோதனை செய்யப்பட்டுள்ளன. இதுவரையில் மொத்தம் 1,24,12,664 மாதிரிகள் பரிசோதனை செய்யப்பட்டுள்ளன. இன்று பரிசோதனைகளின் எண்ணிக்கை 8,994.7ஐ எட்டியுள்ளது. ஜூலை 14, 2020 அன்று நிலவரப்படி ஒரு நாளில் மட்டும் 3.2 லட்சம் பரிசோதனைகள் செய்யப்பட்டுள்ளன.
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA
நிதி அமைச்சகம்
திவாலாதல் மற்றும் கடன்மீட்பு விதிகள்-2016-ஐ அமல்படுத்தியதன்மூலம் கடன் மீட்பு வழிமுறை வலுப்படுத்தப்பட்டுள்ளது
ரூ.1,73,000 கோடி அளவுக்கு தீர்வுகாணப்பட்டுள்ளது
தேசிய நிறுவனங்கள் சட்ட தீர்ப்பாயங்கள்
வலுப்படுத்தப்படுகின்றன
நாடாளுமன்றத்தில் 2018-19-ம் நிதியாண்டுக்கான பொருளாதார ஆய்வறிக்கையை மத்திய நிதி மற்றும் பெரு நிறுவனங்கள் விவகாரத் துறை அமைச்சர் திருமதி நிர்மலா சீதாராமன் தாக்கல் செய்தார். திவாலாதல் மற்றும் கடன்மீட்பு விதிகள் 2016 செயல்பாட்டுக்கு வந்தது முதலே கடன்களை மீட்பதில் ஏற்பட்ட முன்னேற்றங்கள் குறித்து அதில் எடுத்துரைக்கப்பட்டுள்ளது. தேசிய நிறுவனங்கள் சட்ட தீர்ப்பாயங்கள் மற்றும் மேல்முறையீட்டு தீர்ப்பாயங்களை மேலும் வலுப்படுத்த பொருளாதார ஆய்வறிக்கை வலியுறுத்துகிறது.
நெருக்கடியால் சிக்கும் சொத்துக்களில் தீர்வுகாணப்பட்டு, மீட்கப்பட்டதன்மூலம், திவாலாதல் மற்றும் கடன்மீட்புக்கு உகந்த முறை, அமைப்புரீதியாக உருவாக்கப்பட்டுள்ளதை பொருளாதார ஆய்வறிக்கை குறிப்பிடுகிறது. மார்ச் 31, 2019 வரையான காலத்தில், நிறுவனங்கள் திவாலாதல் தீர்வு நடவடிக்கைகள் மூலம், 94 வழக்குகளில் தீர்வுகாணப்பட்டு, ரூ.1,73,359 கோடி ரூபாய் அளவுக்கு செலுத்தப்பட்டுள்ளது. மேலும், பிப்ரவரி 28, 2019 வரையான காலத்தில், திவாலாதல் மற்றும் கடன்மீட்பு விதிகளில் உள்ள வழிமுறைகளின் கீழ், ஒட்டுமொத்தமாக ரூ.2.48 லட்சம் கோடி ரூபாய் தொடர்பான 6,079 வழக்குகள், விசாரணைக்கு ஏற்பதற்கு முன்னதாகவே திரும்பப் பெறப்பட்டன. இந்திய ரிசர்வ் வங்கியின் அறிக்கையின்படி, வாராக்கடன்களாக ஏற்கனவே இருந்த ரூ.50,000 கோடியை வங்கிகள் வசூலித்துள்ளன. மேலும், கூடுதலாக ரூ.50,000 கோடி அளவுக்கு, நிலையில்லாத சொத்துக்கள் என்ற வரையறையிலிருந்து நிலையான சொத்துக்களாக தரம் உயர்த்தப்பட்டதாக ரிசர்வ் வங்கி தெரிவித்துள்ளது. மீட்பு நடவடிக்கைகள் தீவிரப்படுத்தப்படுத்தப்பட்டுள்ளதை குறிப்பிட்டுள்ள பொருளாதார ஆய்வறிக்கை, திவாலாதல் மற்றும் கடன்மீட்பு நடவடிக்கைகளுக்கு முன்னதாகவே, கடன் வழங்குவதற்கான அமைப்புகளின் செயல்பாட்டில் மாற்றம் ஏற்பட்டுள்ளதாகத் தெரிவித்துள்ளது.
(Visitor Counter : 89
உள்துறை அமைச்சகம்
உம்பன் புயலுக்குப் பிந்தைய மேலாண்மைப் பணிகளுக்காக 10 கூடுதல் தேசிய பேரிடர் மீட்புப்படைக் குழுக்கள் அனுப்பப்பட்டன.
கூடுதல் குழுக்களைப் பணியமர்த்துமாறு ,மேற்கு வங்க அரசின் பேரிடர் மேலாண்மை மற்றும் குடிமைப் பாதுகாப்பு முதன்மைச் செயலரின் எழுத்துபூர்வமான வேண்டுகோளை அடுத்து, தேசிய பேரிடர் மீட்புப்படையின் 10 கூடுதல் குழுக்கள், மேற்கு வங்கத்துக்கு அனுப்பப்பட்டு, அவை வெகு விரைவில் அங்கு சென்றடைய உள்ளன. குழுக்கள் இன்று பின்னிரவில் கொல்கத்தா சென்றடையக்கூடும்.
மேற்கு வங்க மாநிலத்தின் புயல் பாதித்த பகுதிகளில் சீரமைப்புப் பணிகளுக்காக ஏற்கனவே 26 தேசிய பேரிடர் மீட்புப் படைக் குழுக்கள் ஈடுபடுத்தப்பட்டுள்ளன. 10 குழுக்கள் கூடுதலாக அனுப்பப்படுவதால், மொத்தம் 36 குழுக்கள், உம்பன் புயலால் பாதிக்கப்பட்ட மேற்கு வங்கத்தின் 6 மாவட்டங்களில் பணியில் ஈடுபடும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
கடந்த 24 மணி நேரத்தில் 81 லட்சத்திற்கும் அதிகமான தடுப்பூசிகள் வழங்கப்பட்டுள்ளது.
நாடு தழுவிய தடுப்பூசித் திட்டத்தின் கீழ் இதுவரை 65.41 கோடி கொவிட் தடுப்பூசிகள் போடப்பட்டுள்ளன.
ஆகஸ்ட் மாதத்தில் 66.30 கோடிக்கும் அதிகமான தடுப்பூசிகள் வழங்கப்பட்டுள்ளது
கடந்த 24 மணி நேரத்தில் 47,092 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.19%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,89,583 ஆகும்.
குணமடைந்தவர்களின் விழுக்காடு 97.48%.
கடந்த 24 மணி நேரத்தில் 35,181 பேர் குணமடைந்துள்ளனர். இதுவரை மொத்தம் 3,20,28,825 பேர் குணமடைந்துள்ளனர்.
வாராந்திர தொற்று உறுதி விழுக்காடு  69 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் -மாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 52.48 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1751280
பாதுகாப்பு அமைச்சகம்
மும்பை அருகே சீன பிரஜையை நடுக்கடலில் வெற்றிகரமாக வெளியேற்றிய இந்திய கடலோர காவல்படை
ஆகஸ்ட் 16-17 நள்ளிரவு மும்பைக்கு அருகிலுள்ள அரபிக் கடலில் சுமார் 200 கி.மீ தூரத்தில் பனாமா கொடி கொண்ட ஆராய்ச்சி கப்பலான எம்.வி.டாங் ஃபாங் கான் டான் நம்பர் 2 இல் இருந்த சீன நாட்டவரை இந்திய கடலோர காவல்படை வெற்றிகரமாக வெளியேற்றியது. சவாலான வானிலை மற்றும் இருண்ட இரவுக்கு மத்தியில் இந்த வெளியேற்றம் மேற்கொள்ளப்பட்டது.
ஆராய்ச்சி கப்பலில் இருந்த யின் வெய்க்யாங் என்ற ஊழியர் குழுவில் ஒருவருக்கு மாரடைப்பு ஏற்பட்டதாகவும், அவருக்கு அவசர மருத்துவ உதவி தேவைப்படுவதாகவும் மும்பையில் உள்ள கடல்சார் மீட்பு ஒருங்கிணைப்பு மையத்திற்கு தகவல் கிடைத்தது. சீனாவில் இருந்து ஐக்கிய அரபு அமீரகத்திற்கு சென்று கொண்டிருந்த கப்பலுடன் உடனடியாக தகவல் தொடர்பு ஏற்படுத்தப்பட்டு, தேவையான தொலைத்தொடர்பு மருத்துவ ஆலோசனைகள் வழங்கப்பட்டன.
விரைவான வெளியேற்றம் மற்றும் அடுத்தடுத்த மருத்துவ மேலாண்மைக்கான சிறந்த சாத்தியமான விருப்பங்களைக் கருத்தில் கொண்டு, நோயாளி கடலோர காவல் படையின் மேம்படுத்தப்பட்ட இலகுரக ஹெலிகாப்டர்  எம்கே -3 மூலம் அழைத்துச் செல்லப்பட்டார், மேலும் அவருக்கு முதலுதவி வழங்கப்பட்டது. பின்னர் மேல் மருத்துவ சிகிச்சைக்காக கப்பலின் முகவரிடம் ஒப்படைக்கப்பட்டார்.
இருண்ட நேரங்களில் சி.ஜி ஏ.எல்.ஹெச் மற்றும் சி.ஜி.ஏ.எஸ் டாமன் மேற்கொண்ட விரைவான நடவடிக்கை, கடலில் ஒரு வெளிநாட்டு பிரஜையின் விலைமதிப்பற்ற உயிரைக் காப்பாற்ற உதவியது. இது "நாங்கள் பாதுகாக்கிறோம்" என்ற குறிக்கோளுக்கான இந்திய கடலோரக் காவல்படையின் உறுதிப்பாட்டை மீண்டும் உறுதிப்படுத்தியது.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
6 நகரங்களுக்கு 5 நட்சத்திர தகுதி, 65 நகரங்களுக்கு 3 நட்சத்திர தகுதி, 70 நகரங்களுக்கு ஒரு நட்சத்திர தகுதி
2019-20-ம் ஆண்டுக்கான மதிப்பீட்டின்படி, குப்பைகள் இல்லா நகரங்களின் நட்சத்திர தகுதிப் பட்டியலை மத்திய வீட்டுவசதி மற்றும் நகர்ப்புற விவகாரத்துறை  அமைச்சர் திரு. ஹர்தீப் சிங் பூரி இன்று நிகழ்ச்சி ஒன்றில், வெளியிட்டார். மொத்தம் 6 நகரங்கள்  5 நட்சத்திர தகுதியைப் பெற்றுள்ளதாகவும், 65 நகரங்கள் 3 நட்சத்திர தகுதியும், 70 நகரங்கள் ஒரு நட்சத்திரத் தகுதியும் பெற்றுள்ளதாகவும் அவர் தெரிவித்தார். இதனை அறிவித்த நிலையில், குப்பை இல்லா நகரங்களின் நட்சத்திர தகுதிக்கான திருத்தப்பட்ட விதிமுறைகளையும் அவர் வெளியிட்டார். நகரங்களில் குப்பை இல்லாத நிலையைப் பராமரிக்கவும், சுற்றுப்புறங்களை சுகாதாரமாக வைத்திருப்பதில் உயர் தரத்தை அடைவதை ஊக்குவிக்கவும் 2018 ஜனவரி மாதம் மத்திய வீட்டுவசதி மற்றும் நகர்ப்புற விவகார அமைச்சகம் இந்த தர மதிப்பீட்டுத் திட்டத்தை தொடங்கியது. மத்திய வீட்டுவசதி மற்றும் நகர்ப்புற விவகார அமைச்சகத்தின் செயலர் திரு. துர்கா சங்கர் மிஸ்ரா மற்றும் உயர் அதிகாரிகள் இந்த நிகழ்ச்சியில் கலந்து கொண்டனர்.
செய்தியாளர்களிடம் பேசிய அமைச்சர், ‘’ கொவிட்-19 நெருக்கடி நிலை நிலவும் சூழ்நிலையில், சுகாதாரம் மற்றும் செயல்திறன் மிக்க திடக்கழிவு மேலாண்மை ஆகியவை முக்கியத்துவம் வாய்ந்தவையாக தற்போது முன்னணிக்கு கொண்டு வரப்பட்டுள்ளது. நகர்ப்புறப் பகுதிகளில் உயர்தரத்திலான சுகாதாரம் மற்றும் துப்புரவு நிலையை உறுதி செய்வதில் தூய்மை இந்தியா நகர்ப்புற இயக்கம் கடந்த ஐந்து ஆண்டுகளில் முக்கியப் பங்காற்றியிராவிட்டால், தற்போதைய நிலை மிகவும் மோசமாக மாறியிருக்கும் என்று சொல்வது மிகையாகாது. ஐந்து ஆண்டுகளுக்கு முன்பு, இந்தியாவின் நகர்ப்புறப் பகுதிகளில் வருடாந்திர தூய்மை ஆய்வுக்கான சுவாச் சர்வேஷன் என்னும் திட்டத்தை நாங்கள் தொடங்கினோம். நகரங்களுக்கிடையே தூய்மையைப் பராமரிப்பதில் ஆரோக்கியமான போட்டி ஏற்பட்டு, இத்திட்டம் பெரும் வெற்றி பெற்றிருப்பது தற்போது நிரூபணமாகியுள்ளது. இருப்பினும் , மேற்கொள்ளப்பட்ட தர மதிப்பீட்டு முறையின்படி, சிறப்பாகச் செயல்பட்டபோதிலும் பல நகரங்களுக்கு உரிய அங்கீகாரம் கிடைக்காத நிலை நிலவுகிறது. எனவே, குப்பை இல்லா நகரங்களுக்கான நட்சத்திர தர நிர்ணய விதிமுறைகளை அமைச்சகம் வடிவமைத்தது. இதன்படி, தேர்வுகளில் மதிப்பெண்களை பெறுவது போல, திடக்கழிவு மேலாண்மையில் 24 வகையான அம்சங்களில், நகரத்தின் ஒவ்வொரு வார்டும் சில தர மதிப்பீடுகளை நிறைவு செய்யக்கூடிய விரிவான வரையறைகள் வகுக்கப்பட்டுள்ளன. நகரங்கள் பெறும் ஒட்டுமொத்த மதிப்பெண்கள் அடிப்படையில் நட்சத்திரத் தகுதி வழங்கப்படுகிறது’’ என்று கூறினார்.
அண்மையில் நடைபெற்ற நட்சத்திர தர மதிப்பீட்டிற்கு 1435 நகரங்கள் விண்ணப்பித்திருந்தன. மதிப்பீட்டின் போது, 1.19 கோடி மக்களின் ஆலோசனைகள், 10 லட்சத்துக்கும் அதிகமான புவி குறிச்சொல் படங்கள் திரட்டப்பட்டன. 5175 திடக்கழிவு மேலாண்மை நிலையங்களை 1210 கள மதிப்பீட்டாளர்கள் ஆய்வு செய்தனர். 698 நகரங்கள் மதிப்பீட்டுக்கு தேர்வு செய்யப்பட்டு, கள மதிப்பீட்டின்படி, 141 நகரங்களுக்கு நட்சந்திர அந்தஸ்து தரச்சான்றிதழ் வழங்கப்பட்டுள்ளது.
கொவிட்-19 நெருக்கடி நிலவும் இத்தருணத்தில், மத்திய வீட்டு வசதி மற்றும் நகர்ப்புற விவகார அமைச்சகம் அனைத்து மாநிலங்கள் மற்றும் நகரங்களுக்கு பொது இடங்களில் சிறப்பு துப்புரவுப் பணிகளை மேற்கொள்ளவும், தனிமைப்படுத்தப்பட்ட வீடுகளிலிருந்து உயிரி மருத்துவக் கழிவுகளை சேகரித்து அகற்றவும், விரிவான கூடுதல் விதிமுறைகளை வெளியிட்டுள்ளது.
-----
(Visitor Counter : 230
மத்திய அமைச்சரவை
இந்திய போக்குவரத்து துறையில் சர்வதேச போக்குவரத்து கூட்டமைப்பின் நடவடிக்கைகளுக்கு ஆதரவு அளிப்பதற்கான இந்தியா-பிரான்ஸ் இடையேயான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலையிலான மத்திய அமைச்சரவை இந்திய போக்குவரத்து துறையில் சர்வதேச போக்குவரத்து கூட்டமைப்பின் நடவடிக்கைகளுக்கு ஆதரவு அளிப்பதற்கான இந்தியா-பிரான்ஸ் இடையேயான ஒப்பந்தத்திற்கு ஒப்புதல் அளித்துள்ளது.
இந்த ஒப்பந்தம், 6,ஜூலை, 2022 அன்று கையெழுத்தானது.
இந்த ஒப்பந்தத்தின் மூலம் புதிய அறிவியல் முடிவுகள், புதிய நுண்ணறிவு கொள்கை, விஞ்ஞான தொடர்புகளை அதிகரிப்பதன் மூலம் திறனை வளர்த்தல் உள்ளிட்ட பல்வேறு செயல்திறன்களை மேற்கொள்ள முடியும்.
மேலும் விவரங்களுக்கு இந்த ஆங்கில செய்திக்குறிப்பைக் காணவம்: https://pib.gov.in/PressReleasePage.aspx?PRID=1852524
.
பிரதமர் அலுவலகம்
டாக்டர்.ஹரேகிருஷ்ண மஹ்தப் எழுதிய ஒடிசா இதிகாசத்தின் இந்தி பதிப்பு: பிரதமர் ஏப்ரல் 9ம் தேதி வெளியிடுகிறார்
‘உத்கல் கேசரி’ டாக்டர்.ஹரேகிருஷ்ண மஹ்தப் எழுதிய ஒடிசா இதிகாசத்தின் இந்தி பதிப்பை, புதுதில்லி, ஜன்பத், அம்பேத்கர் சர்வதேச மையத்தில் பிரதமர் திரு நரேந்திர மோடி, இம்மாதம்  9ம் தேதி மதியம் 12 மணிக்கு வெளியிடுகிறார். இந்தப் புத்தகம், இதுவரை ஒடியாவிலும், ஆங்கிலத்திலத்திலும் மட்டுமே கிடைத்தது. இதை திரு சங்கர்லால் புரோகித் என்பவர் இந்தியில் மொழிபெயர்த்துள்ளார். மத்திய அமைச்சர் திரு தர்மேந்திர பிரதான், கட்டாக் மக்களவைத் தொகுதி உறுப்பினர் திரு பர்த்ருஹரி மஹ்தப் ஆகியோர் இந்நிகழ்ச்சியில் பங்கேற்கின்றனர். இந்தி பதிப்பு வெளியிடும் நிகழ்ச்சியை ஹரேகிருஷ்ண மஹ்தப் அறக்கட்டளை நடத்துகிறது.
ஆசிரியரைப் பற்றி
இந்திய சுதந்திரப் போராட்ட இயக்கத்தில் டாக்டர். ஹரேகிருஷ்ண மஹ்தப் குறிப்பிடத்தக்க நபராக இருந்தார். இவர் கடந்த 1946ம் ஆண்டு முதல் 1950ம் ஆண்டு வரையிலும், 1956ம் ஆண்டு முதல் 1961ம் ஆண்டு வரையிலும், ஒடிசா முதல்வராகப் பணியாற்றினார். இவர் ‘ஒடிசா இதிகாசம்’ என்ற புத்தகத்தை, 1942 முதல் 1945ம் ஆண்டு வரையில், அகமத்நகர் கோட்டை சிறையில் இருந்தபோது எழுதினார்.
அறிவியல் மற்றும் தொழில்நுட்பத்துறை
தொடத் தேவையில்லாத சோப்பு, தண்ணீர் விநியோகிப்பான், மின்-வகுப்பறை இன்னும் பல: கொவிட்-19 விஞ்ஞானிகளை வாழ்வதற்கான துரித கண்டுபிடிப்புகளை செய்யத் தூண்டியுள்ளது என ஆராய்ச்சியாளர்கள் கருதுகிறார்கள்
பிரதமர் திரு நரேந்திர மோடியின் தற்சார்பு இந்தியா இலட்சியத்தைக் குறித்து பத்திரிகை தகவல் அலுவலகம் மற்றும் மண்டல மக்கள் தொடர்பு அலுவலகம், சுச்சுரா ஆகியவை இணைந்து இணைய கருத்தரங்கம் ஒன்றை நடத்தின.
இந்திய தொழில்நுட்பக் கழகம், காரக்பூர், இயக்குநர் பேராசிரியர் வீ கே திவாரி, சி எஸ் ஐ ஆர் - சி எம் ஈ ஆர் ஐ, துர்காபூர், இயக்குநர் பேராசிரியர்  ஹரிஷ் ஹிரானி, பிர்லா தொழில்கள் மற்றும் தொழில்நுட்ப அருங்காட்சியகத்தின் இயக்குநர் திரு வி எஸ் ராமச்சந்திரன், ஜே ஐ எஸ் பொறியியல் கல்லூரி, கல்யாணி, மின்னணு தொலைத்தொடர்பு பொறியியல் துறை தலைவர் பேராசிரியர் டாக்டர் பிஸ்வரூப் நியோகி மற்றும் பன்னிரண்டாம் வகுப்பு மாணவியான செல்வி திகந்திகா போஸ் ஆகியோர் இதில் பங்கேற்றனர்.
தாமஸ் ஆல்வா எடிசனின் கண்டுபிடிப்புகளால் உந்தப்பட்ட செல்வி திகந்திகா போஸ், காற்றை வழங்கி வைரஸை கொல்லும் முக கவசம் ஒன்றை கண்டுபிடித்துள்ளார். இது இந்திய அரசின் அறிவியல் மற்றும் தொழில்நுட்பத் துறையின் பாராட்டுகளை பெற்றுள்ளது.
இது போன்று, கொரோனா காலகட்டத்தில் உருவாக்கப்பட்ட தொடத் தேவையில்லாத சோப்பு, தண்ணீர் விநியோகிப்பான், மின்-வகுப்பறை போன்ற பல கண்டுபிடிப்புகளை பற்றி இந்த இணைய கருத்தரங்கில் விவாதிக்கப்பட்டன.
கொவிட்-19, விஞ்ஞானிகளை வாழ்வதற்கான துரித கண்டுபிடிப்புகளை செய்யத் தூண்டியுள்ளது என என்று இந்த நிகழ்ச்சியில் பங்கேற்றவர்கள் கூறினார்கள்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653838
ரெயில்வே அமைச்சகம்
கடந்த ஆகஸ்ட் மாதத்தில் 94.33 மில்லியன் டன்கள் சரக்குகளை ஏற்றிச் சென்று இந்திய ரயில்வே சாதனை
சரக்கு போக்குவரத்தில், இந்திய ரயில்வே குறிப்பிடத்தக்க இலக்கை எட்டியுள்ளது. கடந்த மாதம் இந்திய ரயில்வே 94.33 மில்லியன் டன் சரக்குகளை ஏற்றிச் சென்றது. இது கடந்தாண்டு இதே காலத்தில் ஏற்றிச் செல்லப்பட்ட சரக்குகளைவிட 3.31 மில்லியன் டன்கள் அதிகம்.
இவற்றில் நிலக்கரி 40.49 மில்லியன் டன்களும், இரும்புத் தாது 12.46 மில்லியன் டன்களும், உணவு தானியங்கள் 6.24 மில்லியன் டன்களும், உரங்கள் 5.32 மில்லியன் டன்களும், சிமெண்ட் 4.63 மில்லியன் டன்களும் மற்றும் பெட்ரோலியப் பொருட்கள் 3.2 மில்லியன் டன்களும் அடங்கும்.
ரயில்வே சரக்கு போக்குவரத்தின் மீது மேலும் ஈர்ப்பை ஏற்படுத்தும் வகையில், இந்திய ரயில்வேயில் ஏராளமான கட்டண சலுகைகள் அளிக்கப்பட்டுள்ளன என்பது குறிப்பிடத்தக்கது.
ரயில்வே போக்குவரத்தின் ஒட்டுமொத்த செயல்பாட்டை மேம்படுத்த, கோவிட்-19 சூழலை, இந்திய ரயில்வே ஒரு சந்தர்ப்பமாக பயன்படுத்தி வருகிறது.
பிரதமர் அலுவலகம்
திரு என்சி டெப்பர்மாவின் மறைவுக்கு பிரதமர் இரங்கல்
திரிபுரா அமைச்சரும், அரசியல் தலைவருமான திரு என்.சி.டெப்பர்மாவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
டுவிட்டரில் மோடி கூறியிருப்பதாவது:
"எப்பொழுதும் அடித்தட்டு மக்களின் நல்வாழ்வுக்காக உழைத்த கடின உழைப்பாளி தலைவரான திரு என்.சி. டெப்பர்மா ஜி வரும் தலைமுறையினரால் நினைவுகூரப்படுவார். திரிபுராவின் முன்னேற்றத்திற்கு அவர் சிறந்த பங்களிப்பைச் செய்தார். அவரது மறைவால் வேதனை அடைந்தேன். அவரது குடும்பத்தினருக்கும் ஆதரவாளர்களுக்கும் இரங்கல். ஓம். சாந்தி."
ஜல்சக்தி அமைச்சகம்
இயற்கை உலகை சீரமைக்க மேற்கொள்ளப்படும் உலகின் முதன்மையான மறுசீரமைப்புத் திட்டங்களில் கங்கை தூய்மைத் திட்டமும் ஒன்று என ஐநா அங்கீகரித்துள்ளது
இயற்கை உலகை சீரமைக்க மேற்கொள்ளப்படும் உலகின் முதன்மையான மறுசீரமைப்புத் திட்டங்களில் இந்தியாவின் புனித கங்கை தூய்மைத் திட்டமும் ஒன்று என ஐநா அங்கீகரித்துள்ளது. இதற்கான விருதை உலக மறுசீரமைப்புத் தினத்தையொட்டி கனடா நாட்டின் மாண்ட்ரில் நடைபெற்ற பல்லுயிர் தொடர்பான 15-வது பருவநிலை மாநாட்டு நிகழ்ச்சியில் கங்கை தூய்மைத் திட்ட தலைமை இயக்குனர் திரு அசோக்குமார் பெற்றார். உலகம் முழுவதும் 70 நாடுகளில் நடைபெற்ற 150-க்கும் மேற்பட்ட முன்னெடுப்புத் திட்டங்களில் கங்கை தூய்மைத் திட்டம் தேர்வு செய்யப்பட்டது. இந்த அங்கீகாரம் மூலம் ஐநா நிதி அல்லது தொழில்நுட்ப நிபுணர்களின் உதவி கங்கை தூய்மைத் திட்டம் உள்ளிட்ட மற்ற தேர்ந்தெடுக்கப்பட்ட திட்டங்களுக்கு கிடைக்கும்.
இந்நிகழ்ச்சியில் பேசிய கங்கை தூய்மைத் திட்டத்தின் தலைமை இயக்குனர் திரு அசோக்குமார், உலகில் சுற்றுச்சூழலுக்கான மறுசீரமைப்பு நடவடிக்கைகளில் ஈடுபடும் முதன்மையான 10 முன்னெடுப்புகளில் கங்கை தூய்மை திட்டத்தை அங்கீகரித்ததன் மூலம் ஆறுகளின் சுற்றுச்சூழலை மறுசீரமைப்பு செய்யப்பட வேண்டும் என்ற இந்திய அரசின் கங்கை தூய்மைத் திட்டத்திற்கான தேசிய இயக்கத்தின் ஒருங்கிணைந்த முயற்சிகளுக்கு கிடைத்த அங்கீகாரம் என்று தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
ஒரே நாளில் இந்தியா 8.3 லட்சத்துக்கும் அதிகமான சோதனைகளைப் பதிவு செய்துள்ளது
இன்றைய நிலவரப்படி 2.68 கோடிக்கும் அதிகமான மாதிரிகள் பரிசோதிக்கப்பட்டன
இந்தியாவில் கடந்த 24 மணி நேரத்தில் நடத்தப்பட்ட 8,30,391 சோதனைகள் மூலம், ஒரே நாளில் 8 லட்சம் என்ற மைல்கல்லைத் தாண்டி, புதிய சாதனையை இந்தியா பதிவு செய்துள்ளது. “பரிசோதனை, கண்காணிப்பு மற்றும் சிகிச்சை” என்கிற திட்டத்தைப் பின்பற்றி, ஒரு நாளைக்கு 10 லட்சம் சோதனைகள் செய்யும் திறனை எட்டுவதற்கு இந்தியா தயாராக உள்ளது.
கோவிட் – 19 நோய் தொற்றால் பாதிக்கப்பட்டவர்களை முன்கூட்டியே கண்டறிந்து தனிமைப்படுத்துவதற்கான முதல் முக்கியமான படியாக விரைவு சோதனையைப் பின்பற்றுவதற்கு, மத்திய மற்றும் மாநில / யூனியன் பிரதேச அரசாங்கங்களின் வலுவான தீர்மானமும் உறுதியும், இந்தியா ஒரு நாளைக்கு மேற்கொள்ளப்படும் சோதனைகளின் எண்ணிக்கையை விரைவாக அதிகரித்துள்ளது. வாரா வாரம் சராசரியாக தினசரி சோதனைகள் 2020 ஜூலை முதல் வாரத்தில் சுமார் 2.3 லட்சத்திலிருந்து தற்போதைய வாரத்தில் 6.3 லட்சத்திற்கும் அதிகமாக அதிகரித்துள்ளது.
கடந்த 24 மணி நேரத்தில் 8 லட்சத்துக்கும் அதிகமான சோதனைகள் செய்யப்பட்டுள்ள நிலையில், இன்றைய நிலவரப்படி ஒட்டுமொத்த சோதனை 2,68,45,688 கோடியாக உயர்ந்துள்ளது. ஒரு மில்லியனுக்கான டெஸ்ட் 19453 ஆக அதிகரித்துள்ளது.
இந்த மைல்கல்லின் வலுவான நிர்ணயத்திற்கான காரணம், நாடு முழுவதும் சோதனை ஆய்வகங்களின் தொடர்ச்சியான விரிவாக்கம் ஆகும். 2020 ஜனவரியில் ஒரு ஆய்வகத்திலிருந்து, நாடு இன்று 1433 ஆய்வகங்களால் வளப்படுத்தப்பட்டுள்ளது, அரசாங்கத் துறையில் 947 மற்றும் 486 தனியார் ஆய்வகங்கள் ஆகும். இது மத்திய மற்றும் மாநில / யூனியன் பிரதேச அரசாங்கங்களின் ஒருங்கிணைந்த முயற்சிகளுக்கு ஒரு சான்றாகும்.
பல்வேறு வகையான ஆய்வகங்கள் பின்வருமாறு:
- Real-Time RT PCR அடிப்படையிலான பரிசோதனை ஆய்வகங்கள்: 733 
- TrueNat அடிப்படையிலான சோதனை ஆய்வகங்கள்: 583 
- CBNAAT அடிப்படையிலான சோதனை ஆய்வகங்கள்: 117
மத்திய பணியாளர் தேர்வாணையம்
குடிமைப் பணிகள்  தேர்வு, 2021 திட்டமிட்டபடி 2022 ஜனவரி 7, 8, 9, 15, 16 ஆகிய தேதிகளில் நடைபெறும்
கோவிட் பெருந்தொற்றுப் பரவல் நிலையை மிகக் கவனமாக ஆய்வு செய்தப் பின்னர், மத்திய பணியாளர் தேர்வாணையம் , ஏற்கனவே திட்டமிட்டபடி 2022 ஜனவரி 7, 8, 9, 15, 16 ஆகிய தேதிகளில் குடிமைப் பணிகள்,  தேர்வு 2021 நடத்துவது என முடிவு செய்துள்ளது.
தொற்றுப் பரவலை தடுக்க அரசாங்கங்கள் விதித்துள்ள கட்டுப்பாடுகள் மற்றும் விதிமுறைகளை கருத்தில் கொண்டு, தேர்வர்களுக்கு எந்தவித வசதிக்குறைவும் ஏற்படாமல் உறுதி செய்யுமாறு மாநில அரசுகள் கேட்டுக் கொள்ளப்பட்டுள்ளன.
தேர்வு நடைபெறும் நாட்களுக்கு முதல் நாளிலிருந்து தேர்வர்கள் தேர்வு இடங்களுக்கு சென்று வர ஏதுவாக பொதுப் போக்குவரத்தை தேவையான அளவுக்கு இயக்குமாறு மாநில அரசுகள் கேட்டுக் கொள்ளப்பட்டுள்ளன.
சம்பந்தப்பட்ட மாவட்ட அதிகாரிகள் மற்றும் மேற்பார்வையாளர்களுக்கு தேர்வாணையம் உரிய விதிமுறைகளை அறிவித்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787696
(Visitor Counter : 181
பிரதமர் அலுவலகம்
வூகான் மீட்பு நடவடிக்கைக்கு பிரதமர் பாராட்டு
வூகானில் தவித்துக் கொண்டிருந்த இந்தியர்களை அங்கிருந்து அகற்றும் நடவடிக்கையில் ஈடுபட்ட ஏர் இந்தியா மற்றும் சுகாதாரத்துறை அதிகாரிகளின் கடமை உணர்வையும், உயரிய ஈடுபாட்டையும் பிரதமர் திரு.நரேந்திர மோடி பாராட்டியுள்ளார். மீட்பு நடவடிக்கைகளில் ஈடுபட்ட குழு உறுப்பினர்களுக்கு பிரதமர் பாராட்டும், வாழ்த்துக்களையும் தெரிவித்து கடிதம் வெளியிட்டுள்ளார். சிவில் விமானப் போக்குவரத்துத் துறை இணையமைச்சரால் இந்தக் கடிதம் ஊழியர்களிடம் வழங்கப்படும்.
நோவல் கொரோனா வைரஸ் வூகான் நகரத்தில் மையம் கொண்டு வேகமாக பரவி வந்த நிலையில், ஏர் இந்தியா அவசர வெளியேற்ற நடவடிக்கைகளை மேற்கொண்டது. அந்தப் பிராந்தியத்தில் நிலைமை மோசமாக இருந்த போதிலும் ஏர் இந்தியா இரண்டு பி-247 விமானங்களை, சுகாதார அமைச்சகத்தின் குழுக்களுடன் அனுப்பிவைத்தது. ஜனவரி 31, பிப்ரவரி 1 ஆகிய தேதிகளில் இந்த விமானங்கள் மூலம் இந்தியர்கள் கொண்டுவரப்பட்டனர்.
ரெயில்வே அமைச்சகம்
9000 குதிரைத் திறன் கொண்ட மின்சார சரக்குவாகன என்ஜின்கள் உற்பத்தி மற்றும் பராமரிப்புக்கு சீமென் இந்தியா நிறுவனத்திற்கு இந்திய ரயில்வே ஒப்புதல் கடிதம் வழங்கியுள்ளது
9000 குதிரைத் திறன் கொண்ட மின்சார சரக்குவாகன என்ஜின்கள் உற்பத்தி மற்றும் பராமரிப்புக்கு சீமென் இந்தியா நிறுவனத்திற்கு இந்திய ரயில்வே ஒப்புதல் கடிதம் வழங்கியுள்ளது . தஹோட்டாவில் உள்ள ரயில்வே தொழிற்சாலையில் அதிகப்பட்ச குதிரைத் திறன் கொண்ட  1200
மின்சார சரக்கு என்ஜின்கள் 11 ஆண்டுகளுக்கு உற்பத்தி செய்யப்படும். இந்த எஞ்சின்களை உற்பத்தி செய்வதோடு 35 ஆண்டுகளுக்கு இந்த நிறுவனம் பராமரிக்கவும் செய்யும். இதற்கான ஒப்பந்தத்தின் மதிப்பீடு  ரூ. 26,000 கோடி  என மதிப்பிடப்பட்டுள்ளது.
ஒப்புதல் கடிதம் அளிக்கப்பட்ட 30 நாட்களுக்குள் சீமென் இந்தியா நிறுவனத்துடன் ஒப்பந்தம் கையெழுத்தாகும். இந்த என்ஜின்கள் அடுத்த இரண்டு ஆண்டுகளில் விநியோகிக்கப்படும். இவற்றைத் தயாரிப்பதற்காகவே தஹோட்டா பிரிவு கட்டப்பட்டுள்ளது. இந்த என்ஜின்களை பராமரிப்பதற்காக விசாகப்பட்டினம், ராய்ப்பூர், கரக்பூர், புனே ஆகிய இடங்களில் பணி மணிகள் இருக்கும் ரயில்வேயின் மனித சக்தியைப் பயன்படுத்தி 35 ஆண்டுகளுக்கு பராமரிப்பு பணியை சீமென் இந்தியா நிறுவனம் மேற்கொள்ளும். இது இந்தியாவில் உற்பத்தி என்ற முன் முயற்சி அடிப்படையிலான திட்டமாகும். இந்த திட்டத்தின் மூலம் தஹோட்டா பகுதி மேம்பாட்டுக்கு வழிவகுக்கப்படுவதுடன் வேலை வாய்ப்பையும் உருவாக்கும்.
நியாயமான, வெளிப்படையான, போட்டித் தன்மையுடனான ஒப்பந்த புள்ளிகள் பெறப்பட்டு சீமென் இந்தியாவை இந்திய ரயில்வே தெரிவுசெய்துள்ளது.
பிரதமர் அலுவலகம்
சத்தீஸ்கரின் பிலாஸ்பூர், ராய்ப்பூர், சம்பல்பூர், நாக்பூர், வால்டேர் ரயில்வே கோட்ட பிரிவுகளின் ரயில் பாதைகள் 100% மின்மயமாக்கப்பட்டதற்கு பிரதமர் பாராட்டு
சத்தீஸ்கர் மாநிலத்தின் பிலாஸ்பூர், ராய்ப்பூர், சம்பல்பூர், நாக்பூர், வால்டேர் ஆகிய ரயில்வே கோட்டங்களின் ரயில் பாதைகள் 100% மின்மயமாக்கப்பட்டதை பிரதமர் திரு நரேந்திர மோடி பாராட்டியுள்ளார்.
ரயில்வே அமைச்சர் திரு அஸ்வினி வைஷ்ணவின் ட்வீட்டுக்கு பதிலளித்து பிரதமர் கூறியிருப்பதாவது;
“ரயில்வே துறை தொடர்ந்து முன்னேறி வருகிறது! சத்தீஸ்கருக்கு ஒரு நல்ல செய்தி’’.
நுகர்வோர் நலன், உணவு மற்றும் பொது விநியோகம் அமைச்சகம்
மோட்டா ரக தானியங்களின் கொள்முதல், ஒதுக்கீடு, விநியோகத்திற்கான வழிகாட்டு நெறிமுறைகளை மத்திய அரசு திருத்தியமைத்துள்ளது
மோட்டா ரக தானியங்களின் கொள்முதல், ஒதுக்கீடு, விநியோகத்திற்கு 21.3.2014 / 26.12.2014 தேதியிட்ட வழிகாட்டு நெறிமுறைகள் மூலம் கொள்முதல் முறைப்படுத்தப்பட்டது. இந்த வழிகாட்டு நெறிமுறைகளின்படி இந்திய உணவுக் கழகத்துடன் ஆலோசித்து மாநில அரசால் தயாரிக்கப்பட்ட விரிவான கொள்முதல் திட்டம் குறித்து மத்திய அரசிடம் முன்கூட்டியே அனுமதி பெற்றிருந்தால் மத்தியத் தொகுப்பிற்கு விவசாயிகளிடமிருந்து குறைந்தபட்ச ஆதரவு விலையில் மோட்டா ரக தானியங்களை கொள்முதல் செய்ய மாநில அரசுகள் அனுமதிக்கப்பட்டன.
7.12.2021 தேதியிட்ட திருத்தப்பட்ட வழிகாட்டு நெறிமுறைகளின் சிறப்பு அம்சங்கள்:
கொள்முதல் கால இறுதியிலிருந்து 3 மாதங்களுக்குள் முழு அளவும் விநியோகிக்கப்பட்டிருக்க வேண்டும் என்ற முந்தைய கால அளவிலிருந்து கம்புக்கு 6 மாதங்கள், கேழ்வரகுக்கு 7 மாதங்கள் என விநியோகக் காலம் அதிகரிக்கப்பட்டுள்ளது.
பொது விநியோக முறையின் மூலம் மோட்டா ரக தானியங்களை கொள்முதல் செய்வதும், பயன்படுத்துவதும் புதிய விதிமுறைகளால் அதிகரிக்கும்.
சிறுதானியங்கள் கொள்முதல் செய்யப்பட்டு ஒரு கிலோ ஒரு ரூபாய்க்கு விநியோகிக்கப்படுவதால் பொது விநியோக முறையின் பயனாளிகளாகவும் உள்ள விளிம்பு நிலை மற்றும் ஏழை விவசாயிகள் லாபமடைவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779711
(Visitor Counter : 166